Invitation Café - Ligte Blou Trou Uitnodiging Inspirasie - Mooi Troues
Ligte Blou Trou Uitnodiging Inspirasie
Invitation Café deel pragtige ligte blou trou uitnodiging inspirasie. Baie bruidspare verkies deesdae om trou uitnodigings elektronies uit te stuur. Elektroniese uitnodigings kan egter nie kers vashou by die gevoel wat mens kry as jy daardie koevert oopmaak en sien dat 'n pragtige trou uitnodiging vir jou loer nie. Dit is iets wat jou gaste heel moontlik op 'n spesiale plek sal bêre, of selfs teen die yskas plak waar hulle dit elke dag kan sien!
Jy wil dus hê hierdie stukkie papier moet grasieus uitstaan en vir jou gaste 'n kalmerende gevoel oor jou troudag gee. 'n Gewilde kenmerk van die kleur blou, is dat dit 'n kalmerende gevoel skep. Blou simboliseer ook, onder andere, vertroue, lojaliteit, opregtheid, wysheid en stabiliteit – kenmerke wat alle bruidspaartjies graag in 'n huwelik wil hê. Daarom is blou die perfekte kleur om by jou trou uitnodigings te inkorporeer en jou gaste se huise te vul met die bogenoemde kenmerke.
Indien jy graag jou gaste vriendelik wil versoek om eerder 'n geldelike bydrae te maak in plaas van 'n trou geskenk, deel Invitation Café ook 'n oulike manier om dit aan jou gaste oor te dra: Ons wil jou nie kul, ons huisie is reeds gevul, geskenke van papier is baie welkom hier.